Tatá wa Bísó

Tatá wa Bísó (latɛ́: Pater Noster) ezalí libóndeli lya Boklísto.

O Bondeko bwa sika Yésu apɛ́sí libóndeli eye lokóla eyano ya motúna mwa bapɔ́stɔlɔ. 
Búku ya Matiasi ná Lukasi ipɛ́sí nkomá ya yangó.

 Libóndeli 
 Ekeléziya katolíkɛ 
Tatá wa bísó, ozalí o likoló,
bato bakúmisa Nkómbó ya Yɔ̌,
bandima bokonzi bwa Yɔ̌, mpɔ̂ elingí Yɔ̌,
basála yangó o nsé,
lokóla bakosálaka o likoló.

Pɛ́sa bísó lɛlɔ́ biléi bya mokɔlɔ na mokɔlɔ,
límbisa mabé ma bísó,
lokóla bísó tokolímbisaka baníngá.
Sálisa bísó tondima masɛ́nginya tɛ̂,
mpé bíkisa bísó o mabé.

Na yɔ́ bokonzi,
nguyá na nkembo,
o bileko o binso sékô.

Amen!

 Misíoni (Ubangi-Mongala) 
Tatá na bísó na likoló,
nkómbó na yɔ́ ezala mosanto,
bokonzi na yɔ́ eya,
mokano na yɔ́ esalama na nsé
lokola na likoló.

Pésa bísó kwanga ekokí lɛlɔ́.
Límbisa bísó nyongo na bísó,
pelamoko elimbisi bísó bango nyongo na bango.
Kamba bísó kati na komekama tê,
kasi bíkisa bísó na mabé.

Mpo ete na yɔ́ ezalí bokonzi,
na nguyá, na nkembo,
lobiko na lobiko.

Amen.

Catégorie:Boklísto
Catégorie:Losambo